
Mustalla tekstillä ovat yhteisaluelain vaatimat kohdat. Älä muuta näitä tekstejä ilman oikeudellista neuvontaa. Kalatalouden Keskusliiton oikeudellinen neuvonta koskee vain näiden mallisääntöjen pieniä muutoksia.  Laajemmista muutostarpeista on sovittava toimeksianto erikseen. Pääosa mallisääntöjen mustalla tekstillä olevasta muotoiluista perustuu suoraan pakottavaan lainsäädäntöön. Tällaisia muotoiluja LVV ei voi vahvistaa säännöiksi osakaskunnalle ja ne johtavat automaattiseen hylkäykseen. Esimerkiksi tyypillinen hylkäys seuraa, kun muokataan 15 § poistamalla toimitsijan henkilökohtainen varamies. Nettisivun on oltava olemassa ja avoin kun vahvistusta haetaan. 

Muokattavat kohdat ovat sinisellä tekstillä. Muuta teksti lopullisessa versiossa mustaksi ja poista tämä ylätunniste. Muista myös täyttää yllä olevaan otsikkoon yhteisen vesialueen virallinen nimi siinä muodossa, kuin se on sääntöihin kirjattu. Päätösvalta osakaskunnan asioissa voidaan antaa toimitsijalle vain merkitykseltään vähäisissä asioissa, ks. yhteisaluelaki 19 §. Nämä tehtävät on yksilöitävä säännöissä. Viittaus yhteisaluelakiin ei riitä.

YHTEISEN VESIALUEEN OSAKASKUNNAN SÄÄNNÖT 

Osakaskunnan nimi: 
Kotipaikka: 
Sijaintikunta: 
Kylä: 
Kiinteistötunnus: ____ - ____ - ____ - ____ 

Osakaskunnan vesialue on pinta-alaltaan ….  hehtaaria ja sen sijainti on ilmaistu karttaliitteessä. Lisäksi osakaskunnan yhteiseen alueeseen kuuluvat yhteisen vesialueen kanssa samalla kiinteistötunnuksella olevat vesijättö- ja muut yhteiset alueet.
Osakaskunta on kokouksessaan … päivänä …. kuuta 20.. hyväksynyt itselleen seuraavat säännöt:
1 §
Osakaskunnan tehtävänä on huolehtia osakaskunnalle kuuluvan yhteisen alueen hallinnosta ja aluetta koskevien asioiden hoidosta. 
Osakaskunnan tehtävänä on kalastuksen järjestäminen alueellaan kalavarojen käyttö- ja hoitosuunnitelman mukaisesti siten, että pyritään turvaaman kalavarojen kestävä ja monipuolinen tuotto, kalakantojen luontainen elinkierto sekä kalavarojen ja muun vesiluonnon monimuotoisuus ja suojelu. 
Osakaskunnan päätösvaltaa käyttää osakaskunnan kokous, lukuun ottamatta niitä tehtäviä, jotka jäljempänä näissä säännöissä on määrätty toimitsijan päätösvaltaan kuuluviksi.
2 §
Osakaskunnan alueella harjoitetaan kalastusta kalastuslaissa ja sen nojalla säädetyllä sekä tarkemmin näissä säännöissä määrätyllä ja osakaskunnan kokouksen päättämällä tavalla.
Osakaskunnan kokous voi kala- tai rapukantojen tuottavuuden parantamiseksi tai säilyttämiseksi päättää kalastusta tai ravustusta koskevista rajoituksista.
3 §
Oikeus kalaveden käyttöön määräytyy pyydysyksikköjen perusteella siten, että kalavedessä käytettyjen pyydysyksiköiden kokonaismäärä on enintään …. pyydysyksikköä. 
Eri pyydysten ja pyyntivälineiden yksiköinnistä tehdään päätös osakaskunnan kokouksessa. 
Pyydysyksikköjen jako suoritetaan kunkin osakkaan vesialueosuuden mukaan tasoittamalla murto-osat lähinnä seuraavaksi suuremmaksi kokonaisluvuksi. Jaon perusteena käytetään kiinteistöjen yhteistä vesialueosuuslukua. 
Osakkailta lunastamatta jääneistä pyydysyksiköistä voidaan myöntää kalastuslupia vapaa-ajan- ja kaupalliseen kalastuksen, koe- ja tutkimustoimintaan sekä hoitokalastukseen.
Pyydysyksiköt voidaan jakaa osakaskunnan päätöksellä myös muun perusteen mukaan. 
4 §
Osakkailta ja muilta osakaskunnan vesillä kalastavilta perittävistä pyydysyksikkö- ja muista kalastuksen harjoittamiseen liittyvistä maksuista päätetään osakaskunnan kokouksessa. 
Osakaskunta voi kalaveden hoitoa ja muita osakaskunnan menoja varten määrätä osakkaiden suoritettavaksi maksun, jonka peruste on kunkin vesialueosuus tai muu tapauskohtaisesti osakaskunnan kokouksessa päätettävä peruste.
5 §
Oikeus kalastaa osakaskunnan yhteisellä vesialueella voidaan antaa vuokralle osakaskunnan kokouksen päätöksellä.
Osakkaalla on oikeus ilman muiden osakkaiden suostumusta antaa toiselle luvan vastikkeetta tai vastiketta vastaan käyttää hänelle yhteisellä vesialueella kuuluvaa kalastusoikeuttaan. Luovutuksesta on ilmoitettava toimitsijalle.
6 §
Osakaskunta päättää kokouksessaan siitä, millä tavalla kalastusoikeus osoitetaan seisovilla pyydyksillä kalastettaessa.
Osakaskunnan vesialueella muutoin kuin yleiskalastusoikeuksin kalastusta harjoittavat henkilöt voidaan osakaskunnan kokouksen päätöksellä velvoittaa antamaan kalastusta ja sen tuottoa koskevia tietoja kokouksen tarkemmin päättämällä tavalla.
7 §
Osakaskunta päättää kokouksessaan yhteisen vesialueen kalastuksen järjestämisestä ja kalaveden hoitotoimenpiteistä. 
Osakaskunnan kokouksessa päätetään alueen tai sen osan käytöstä muuta tarkoitusta kuin kalastusta varten, mukaan lukien metsästyksen harjoittamisesta alueella, ja tällaisesta käytöstä perittävästä korvauksesta. 

8 §
Ellei kokouspäätöksessä tosin määrätä, on 3–7 pykälissä tarkoitettu päätös voimassa toistaiseksi. 



9 §
Osakaskunnan päätäntävaltaa käyttää osakaskunnan kokous. Osakaskunnan varsinainen kokous tulee järjestää vuosittain …kuun loppuun mennessä. Osakaskunnan kokouksen kutsuu koolle toimitsija.
Toimitsijan päätöksellä osakaskunnan kokous voidaan järjestää siten, että osakkaat voivat osallistua kokoukseen myös etänä. Jos joku osakkaista vaatii etäosallistumismahdollisuuden järjestämistä osakaskunnan varsinaiseen kokoukseen, asiaa on vaadittava kirjallisesti toimitsijalta …kuun loppuun mennessä, että asia voidaan sisällyttää kokouskutsuun. 
10 §
Kutsu osakaskunnan kokoukseen julkaistaan paikkakunnalla yleisesti leviävässä sanomalehdessä ja toimitetaan kirjeellä sellaisille osakkaille, jotka ovat osakaskunnalle ilmoittaneet osoitteen kutsun toimitusta varten. Kutsu voidaan toimittaa myös sähköpostitse tai muuta tietoliikenneyhteyttä käyttäen sellaisille osakkaille, jotka ovat ilmoittaneet tietoliikenneyhteyden kutsun toimittamista varten. Kutsut on julkaistava ja lähetettävä vähintään 14 vuorokautta ennen kokousta.
Kokouskutsussa tulee olla mainittuna kokouksen aika, paikka ja siellä ratkaistavat asiat sekä missä ja milloin kokouksesta laadittu tarkistettu pöytäkirja pidetään asianosaisten nähtävänä.
Tarkastettu pöytäkirja pidetään nähtävänä kokouskutsussa ilmoitetussa paikassa seitsemännestä kokouspäivän jälkeisestä päivästä lukien siihen saakka, kunnes kokouspäivästä on kulunut 60 päivää.
Kokouksessa ei saa ratkaista asioita, joista kokouskutsussa ei ole ilmoitettu.
11 §
Toimitsija voi tarvittaessa päättää ylimääräisen kokouksen koolle kutsumisesta. Jos osakkaat, joiden yhteenlasketut osuudet edustavat vähintään kymmenettä osaa kaikista osuuksista, sitä määrättyä asiaa varten kirjallisesti vaativat, ylimääräinen kokous on kutsuttava koolle 3 viikon kuluessa siitä, kun vaatimus kokouksen pitämisestä esitettiin toimitsijalle. Vaatimus etäosallistumismahdollisuuden järjestämisestä on esitettävä ennen kokouskutsujen lähettämistä, että asia voidaan sisällyttää kokouskutsuun.



12 §
Osakaskunnan varsinaisessa kokouksessa:
1) esitetään toimitsijan kertomus edelliseltä toimintavuodelta;
2) esitetään ja vahvistetaan edellisen vuoden tilinpäätös ja kertomus toiminnasta;
3) päätetään vastuuvapauden myöntämisestä toimitsijalle ja vastuullisille toimihenkilöille;
4) tehdään näiden sääntöjen 3–7 §:ssä tarkoitetut päätökset;
5) päätetään kalastuslain 82 §:n mukaisen omistajakorvauksen käytöstä;
6) hyväksytään osakaskunnalle tulo- ja menoarvio kuluvaksi/tulevaksi vuodeksi;
7) hyväksytään osakaskunnalle toimintasuunnitelma kuluvaksi/tulevaksi vuodeksi;
8) määrätään toimitsijan, hallinnon tarkastajien, kokousedustajien ja muiden toimihenkilöiden palkkiot;
9) valitaan toimitsija erovuorossa olevan tilalle seuraavaksi kaudeksi sekä hänelle henkilökohtainen varamies;
10) valitaan yksi henkilö ja hänelle varamies tarkastamaan tulevan toimintakauden hallintoa ja tilejä;

11) valitaan osakaskunnan edustaja ja hänelle varamies kalatalousalueen kokouksiin; 
12) päätetään muista kokouskutsussa mainituista asioista;
13) käsitellään muut esille tulevat asiat.
Sen estämättä, mitä edellä on määrätty toimikaudesta, jatkavat edellä kohtien 9–11 nojalla valitut henkilöt tehtävissään, kunnes uusi valintapäätös on täytäntöönpanokelpoinen. 
13 §
Toimitsijan päätökset, kalastusviranomaisen määräykset, osakaskunnalle annetut haasteet tai muut tiedonannot saatetaan osakaskunnan osakkaiden tietoon ilmoittamalla niistä lähinnä seuraavassa osakaskunnan kokouksessa.
14 §
Osakaskunnan kokouksessa kullakin osakkaalla on osuuttaan vastaava äänioikeus. Kokouksen puheenjohtajaa valittaessa ja äänestysluetteloa hyväksyttäessä on kuitenkin jokaisella kokouksessa läsnä olevalla yksi ääni ja, jos osakaskunnan kokouksessa läsnä olevat siitä yksimielisesti sopivat, voidaan kokouksessa muutkin päätökset tehdä niin.
Kokouksessa osakasta voi edustaa hänen valtuuttamansa asiamies. Kokouksessa ei kuitenkaan kukaan saa äänestää enemmällä kuin kolmellakymmenellä prosentilla kokouksessa läsnä olevien yhteenlasketusta äänimäärästä. Jos useammalla osakkaalla on sama asiamies, äänimääräleikkuri kohdistetaan koko asiamiehen edustamaan äänimäärään.
Kokouspäätösten teossa, äänestystulosten laskemisessa ja päätösten täytäntöönpanossa noudatetaan muilta osin yhteisaluelakia.
15 §
Osakaskunnan kokouksessa on pidettävä pöytäkirjaa, johon on merkittävä kokouksen aika ja paikka, miten kokous on kutsuttu koolle, läsnä olevat osakaskunnan osakkaat tai heidän asiamiehensä, kunkin äänimäärä sekä kokouksessa tehdyt ehdotukset, tapahtuneet äänestykset sekä kokouksen päätökset.
Pöytäkirjan allekirjoittavat puheenjohtaja ja pöytäkirjan pitäjä sekä kaksi kokouksen valitsemaa pöytäkirjan tarkistajaa. Milloin puheenjohtaja itse pitää pöytäkirjaa, pöytäkirjan allekirjoittavat puheenjohtaja ja vähintään yksi kokouksen valitsema pöytäkirjan tarkistaja.
16 §
Osakaskunta valitsee toimitsijan ja hänelle varamiehen. Toimitsijan ja hänen varamiehensä toimikausi on  __ vuotta. 

Toimitsija tai hänen estyneenä ollessaan toimitsijan varamies käyttää puhevaltaa tuomioistuimessa ja viranomaisen luona, jollei toimitsija jossakin asiassa erikseen määrää toista asiamiestä.
17 §
Sen lisäksi mitä kalastuslaissa ja yhteisaluelaissa sekä niiden nojalla muutoin on säädetty tai määrätty tulee toimitsijan: 
1) johtaa osakaskunnan toimintaa;
2) valvoa osakaskunnan etua;
3) tehdä osakaskunnan kokoukselle osakaskunnan toimintaa koskevia ehdotuksia ja valmistella osakaskunnan kokouksessa esille tulevat asiat;
4) panna täytäntöön osakaskunnan kokouksen päätökset sekä huolehtia niiden tiedottamisesta;
5) huolehtia osakaskunnan taloudenpidosta ja omaisuudesta;
6) edustaa osakaskuntaa yhteisen alueen käyttöä ja hoitoa koskevissa asioissa yksityistä osakasta ja kolmatta henkilöä kohtaan;
7) pitää luetteloa osakaskunnan osakkaista ja heidän äänimääristänsä;
8) valvoa osakaskunnan sääntöjen ja päätösten noudattamista; sekä
9) ilmoittaa toimitsijan ja toimitsijan varamiehen tultua valituiksi heidän nimensä ja postiosoitteensa Lupa- ja valvontavirastolle, Maanmittauslaitokselle sekä sen kalatalousalueen hallitukselle, jonka alueella osakaskunta toimii;
10) päättää osakaskunnan toimintasuunnitelmassa määriteltyjen ehtojen puitteissa seuraavista asioista:
· suostumuksen antamisesta merkitykseltään vähäisen laiturin, kaapelin, johdon tai muun sellaisen laitteen sijoittamiseksi, 
· kilpailujen ja muiden järjestettyjen tilaisuuksien järjestämiseksi, 
· vainajan tuhkan sirottamiseksi yhteiselle alueelle, 
· suostumukset vähäisiin ruoppauksiin ja ruoppausmassojen sijoittamiseen
·  suostumukset kalastus- ym. tutkimuksiin osakaskunnan alueella. 
18 §
Osakaskunnan nimen kirjoittaa toimitsija yksin. 

19 §
Osakaskunnan toiminta- ja tilivuosi on kalenterivuosi. Osakaskunnan tilinpäätös ja kertomus toiminnasta on annettava hallintoa tarkastaville henkilöille ennen …. kuun loppua. Tarkastajien on annettava kertomuksensa toimitsijalle ennen …. kuun loppua. 
20 §
Osakkaalla on oikeus tutustua osakaskunnan kirjanpitoon ja muihin osakaskunnan toimintaan liittyviin asiakirjoihin. Osakkaalla on oikeus käyttää avustajaa sekä oikeus saada jäljennöksiä kirjanpidosta ja muista asiakirjoista. Tällöin osakaskunnalla on oikeus saada osakkaalta korvaus osakaskunnalle aiheutuneista asiakirjojen jäljentämis- ja lähettämiskuluista.
21 §
Osakas voi vaatia toimitsijalle toimitetulla oikaisuvaatimuksella tai kanteella käräjäoikeudessa laittoman, sääntöjen vastaisen tai oikeuttaan loukkaavan päätöksen oikaisemista sen mukaan, kuin siitä on yhteisaluelaissa säädetty.

22 §
Osakaskunnalla voi olla sihteeri, rahastonhoitaja, elinvoimakeskuksen hyväksymiä kalastuksenvalvojia ja muita toimihenkilöitä, jotka toimitsija ottaa toimiinsa ja vapauttaa tehtävistään.






Osakaskunnan kokouksen puolesta

____________________________

______________________________	______________________________

